cometadata/datacite-titles-descriptions-related-identifiers huggingface dataset:
DOI: 10.14457/tu.the.2014.30
title: The effects of corporate social responsibility activity and its influential factors

description: Corporate Social Responsibility (CSR) is the concept of continuing commitments from business corporations to ensure ethical economic development and contribution to societal welfare (WBCSD, 1999). Previous research studies have shown that there are benefits from being socially responsible by engaging in or implementing CSR activities (Turban and Greening, 1996; Luo and Bhattacharya, 2006; Backhaus, Stone, and Heiner, 2002; Turban and Greening, 1996; Peterson, 2004). In order to ensure an effective and successful CSR implementation, influential factors of CSR implementation should be explored. The main objective of this study is to investigate how these factors influence the CSR implementation.  Our expectation is to determine how personality of consumers and each type of CSR activity have an effect on perceptions toward CSR activities. Thus, positive perceptions toward CSR activities affect company motives as perceived by consumers, company evaluations and purchase intention of product and services. An energy company is the best choice to study the effects of our hypotheses due to high expectations in environmental issues from the various stakeholders of the company.  The questionnaires were distributed and the results were analyzed using Structural Equation Modeling (SEM) in order to prove the hypotheses.
DOI: 10.14457/tu.the.2014.31
title: The variability of IPO initial returns: evidence from Thailand

description: Most Initial Public Offerings (IPOs) are underpriced. There are various theories and factors that explain this phenomenon. This research paper examines six factors that impact on initial returns with regard to information-asymmetry theory and the investment-bank-reputation hypothesis. With 291 observations during the 2001–2014 study period, this paper captures IPOs listed on both the Stock Exchange of Thailand (SET) and the Market for Alternative Investment (MAI). Abnormal initial returns, the dependent variables, are separated into three levels – daily, bi-weekly and monthly – in order to focus on market conditions. The empirical results indicate that underpricing in the Thai market does exist and there is evidence of price stabilization in the first trading period. Most underpricing relates to MAI IPOs. Three factors explain underpricing, including value size of offering, volume size of offering and firm age. The impact of the two former factors is consistent with theory, but not the latter. A robustness test result suggests that these factors only influence MAI IPOs.
DOI: 10.14457/tu.the.2016.1630
title: ตัวชี้วัดความมีชื่อเสียงขององค์กรธุรกิจธนาคารพาณิชย์ของไทย

description: การวิจัยเรื่อง “ตัวชี้วัดความมีชื่อเสียงขององค์กรธุรกิจธนาคารพาณิชย์ของไทย” มีวัตถุประสงค์เพื่อหาคุณลักษณะที่เป็นองค์ประกอบตัวชี้วัด/ปัจจัยความมีชื่อเสียงของธนาคารพาณิชย์ของไทยที่พึงประสงค์ ศึกษาการจัดลำดับความสำคัญตัวชี้วัดความมีชื่อเสียง เปรียบเทียบคิดเห็นที่มีต่อการให้ความสำคัญของตัวชี้วัด/ปัจจัยความมีชื่อเสียงระหว่างประชาชนทั่วไปและบุคลากรในธุรกิจธนาคารพาณิชย์ และเปรียบเทียบการรับรู้ความมีชื่อเสียงที่พึงประสงค์กับการรับรู้ความมีชื่อเสียงจริงของธนาคารพาณิชย์ไทยในปัจจุบัน ศึกษาเฉพาะเจาะจงธนาคารกสิกรไทย จำกัด (มหาชน) และธนาคารกรุงเทพ จำกัด (มหาชน)การศึกษาแบ่งเป็นสองขั้นตอน ขั้นตอนที่ 1 เป็นการวิจัยเชิงคุณภาพ โดยการสัมภาษณ์ผู้บริหารที่รับผิดชอบงานด้านสื่อสารองค์กรหรือประชาสัมพันธ์ของธนาคารพาณิชย์ที่มีผลกำไรสูงสุด 4 คน เพื่อให้ได้คุณลักษณะที่เป็นชี้วัดความมีชื่อเสียงขององค์กรธุรกิจธนาคารพาณิชย์ของไทย ขั้นตอนที่ 2 เป็นการวิจัยเชิงปริมาณ โดยใช้แบบสอบถามเก็บข้อมูลกลุ่มตัวอย่างที่เป็นประชาชนทั่วไป จำนวน 280 และ บุคลากรในธุรกิจธนาคารพาณิชย์ จำนวน 100 คน รวม 380 คน สถิติที่ใช้ในการวิเคราะห์ข้อมูล คือ สถิติเชิงพรรณนา เพื่อแสดงร้อยละ ค่าเฉลี่ยและส่วนเบี่ยงเบนมาตรฐาน และใช้สถิติเชิงอนุมาน คือ สถิติวิเคราะห์ค่าที ประกอบด้วย Independent Samples t-test และ Paired t-test (Dependent Samples t-test)ผลการศึกษาพบว่า คุณลักษณะที่เป็นตัวชี้วัดความมีชื่อเสียงของธุรกิจธนาคารพาณิชย์ไทย มี 25 คุณลักษณะ ภายใต้ 8 ปัจจัยประกอบด้วย ปัจจัยด้านสินค้าและบริการขององค์กร ปัจจัยด้านนวัตกรรม ปัจจัยด้านสถานที่ทำงาน ปัจจัยด้านการกำกับดูแลกิจการ ปัจจัยด้านการกำกับตรวจสอบ ปัจจัยด้านความเป็นพลเมืองที่ดี ปัจจัยด้านความเป็นผู้นำ และปัจจัยด้านผลการดำเนินงาน โดยกลุ่มตัวอย่างที่เป็นประชาชนและบุคลากรในธุรกิจธนาคารพาณิชย์ให้ความสำคัญในปัจจัยต่าง ๆ แตกต่างกัน ยกเว้นปัจจัยด้านการกำกับดูแลกิจการที่กลุ่มตัวอย่างทั้ง 2 กลุ่ม ให้ความสำคัญเป็นอันดับ 1 และปัจจัยด้านสินค้าและบริการขององค์กรที่กลุ่มตัวอย่างให้ความสำคัญเป็นอันดับ 2เมื่อทำการเปรียบเทียบความสำคัญตัวชี้วัด/ปัจจัยความมีชื่อเสียงของธนาคารพาณิชย์ระหว่างบุคลากรในธุรกิจธนาคารพาณิชย์ไทยและประชาชนทั่วไป โดยใช้สถิติวิเคราะห์ค่าที (Independent t-test) พบว่า บุคลากรในธุรกิจธนาคารพาณิชย์ให้ระดับความสำคัญในทุกปัจจัยสูงกว่าประชาชนทั่วไปที่ระดับนัยสำคัญทางสถิติที่ 0.05 ยกเว้นปัจจัยด้านการกำกับตรวจสอบ และปัจจัยด้านความเป็นพลเมืองที่ดี ซึ่งไม่มีความแตกต่างในทุกคุณลักษณะ และเมื่อเปรียบเทียบการรับรู้ความมีชื่อเสียงที่พึงประสงค์กับการรับรู้ความมีชื่อเสียงของธนาคารพาณิชย์ไทยในปัจจุบัน พบว่า การรับรู้ความมีชื่อเสียงจริงของธนาคารกสิกรไทย และธนาคารกรุงเทพ มีความแตกต่างกับการรับรู้ความมีชื่อเสียงของธนาคารพาณิชย์ที่พึงประสงค์อย่างมีนัยสำคัญทางสถิติที่ 0.05 ในทุกด้าน โดยการรับรู้ความมีชื่อเสียงในปัจจุบันของธนาคารทั้งสองแห่งมีคะแนนต่ำกว่าการรับรู้ความมีชื่อเสียงที่พึงประสงค์ในทุกปัจจัย
DOI: 10.14457/tu.the.2014.32
title: การศึกษาการประเมินมูลค่าโรงแรมประเภทระบบเครือข่าย

description: โรงแรมประเภทระบบเครือข่ายหมายถึงการเข้าไปช่วยบริหารโรงแรมไม่ได้เป็นเจ้าของหรือเป็นเจ้าของบางส่วนโดยทำสัญญาว่าจ้างบริหารและได้ค่าจ้างบริหารเป็นการตอบแทน ปัจจุบัน กระบวนการประเมินมูลค่าอสังหาริมทรัพย์โรงแรมประเภทระบบเครือข่ายยังไม่ได้มีการจัดทำวิธีการประเมินมูลค่าอย่างเป็นระบบ และผู้ประเมินแต่ละท่านได้ใช้วิจารณญาณหรือประสบการณ์ในการประเมินมูลค่าโรงแรมประเภทระบบเครือข่ายยังไม่มีขั้นตอน และเทคนิควิธีการประเมินมูลค่าที่ชัดเจนในการหามูลค่าเพื่อประกอบการพิจารณาการลงทุน หรือ เพื่อประกอบการพิจารณาสินเชื่อของสถาบันการเงิน โดยเฉพาะปัจจัยที่ส่งผลกระทบกับมูลค่า งานวิจัยนี้เป็นวิจัยเชิงคุณภาพ มีวัตถุประสงค์เพื่อศึกษาเทคนิคและวิธีการประเมินมูลค่าโรงแรมประเภทระบบเครือข่ายศึกษาโครงสร้างรายได้รายจ่าย ศึกษาอัตราคิดลด อัตราผลตอบแทนทางตรง ของโรงแรมประเภทนี้ และนำเสนอเป็นแนวทางให้กับผู้ประเมินมูลค่าทรัพย์สิน ขั้นตอนการศึกษาวิจัยเริ่มต้นจากการเก็บข้อมูลทุติยภูมิ เช่นรายงานการประเมินมูลค่าโรงแรมประเภทระบบเครือข่ายที่ตั้งอยู่ในกรุงเทพมหานครจำนวน 3 เล่ม หรือข้อมูลสถิติและอัตราส่วนทางการเงินต่าง ๆ จากแหล่งข้อมูลที่มีความน่าเชื่อถือ ส่วนการเก็บข้อมูลภาคสนามนั้นใช้การสัมภาษณ์ผู้ประเมินมูลค่าทรัพย์สินชั้นวุฒิ ที่มีประสบการณ์ในการประเมินมูลค่า 10 ปี ขึ้นไป จำนวน 5 ท่านเพื่อสรุปอัตราส่วนรายได้ อัตราส่วนรายได้ต่อค่าใช้จ่าย อัตราคิดลด อัตราผลตอบแทนทางตรงที่เหมาะสม เทคนิคการประเมินมูลค่า กับการประเมินราคาโรงแรมประเภทระบบเครือข่ายผลการวิจัยพบว่าการประเมินมูลค่าโรงแรมประเภทระบบเครือข่าย วิธีการประเมินราคาที่เหมาะสม คือวิธีพิจารณาจากรายได้ เทคนิคการประเมินราคาวิธีนี้ ต้องคำนึงถึงโครงสร้างรายได้รายจ่าย อัตราผลตอบแทน อัตราคิดลดที่เหมาะสม มูลค่าที่ได้สามารถบ่งบอกถึงความเป็นมูลค่าตลาด ตามมาตรฐานจรรยาบรรณวิชาชีพการประเมินราคาทรัพย์สิน ประโยชน์ที่ได้รับในครั้งนี้ จะเป็นแนวทางให้กับผู้ประเมินราคาหรือผู้ตรวจสอบรายงานการประเมินราคาของสถาบันการเงิน ซึ่งในปัจจุบันยังไม่มีผู้กำหนดแนวทางการประเมินมูลค่าโรงแรมประเภทระบบเครือข่ายด้วยวิธีรายได้ที่ชัดเจน
DOI: 10.14457/tu.the.2016.1633
title: การเปิดรับข่าวสาร ทัศนคติ และแนวโน้มพฤติกรรมการใช้บริการธุรกิจจัดงานศพครบวงจร

description: บทคัดย่อการศึกษาครั้งนี้มีวัตถุประสงค์เพื่อศึกษาการเปิดรับข่าวสาร ความรู้ ทัศนคติ และแนวโน้มพฤติกรรมการใช้บริการธุรกิจจัดงานศพครบวงจร เป็นการวิจัยเชิงปริมาณ (Quantitative Research) โดยมีรูปแบบวิจัยเชิงสำรวจ (Survey Research) และเลือกเก็บข้อมูลจากกลุ่มตัวอย่างที่มีอายุ 35-60 ปี เป็นผู้ที่เคยได้รับข่าวสารเกี่ยวกับธุรกิจจัดงานศพครบวงจร อย่างน้อย 1 ปีที่ผ่านมา จำนวน 400 คนผลการวิจัยพบว่า กลุ่มตัวอย่างมีเพศชายจำนวน 196 คน เพศหญิง 204 คน ส่วนใหญ่อายุ 35-40 ปี มีสถานภาพสมรส มีระดับการศึกษาอยู่ในระดับปริญญาตรี รายได้ส่วนใหญ่ ไม่เกิน 20,000 บาท และนับถือสถานพุทธส่วนใหญ่ และพบว่า กลุ่มตัวอย่างมีการเปิดรับข่าวสารผ่านทางสื่อบุคคล และมีการเปิดรับเฉลี่ย 2 ครั้งต่อปี ประเภทข่าวสารที่เปิดรับส่วนใหญ่เป็นข่าวสารเกี่ยวกับบริษัทจัดงานศพ และราคาจัดงานศพ มีเหตุผลในการเปิดรับข่าวสารสำคัญที่สุดเพื่อทราบราคาในการจัดงานศพ โดยกลุ่มตัวอย่างส่วนใหญ่มีความรู้เกี่ยวกับธุรกิจจัดงานศพครบวงจรอยู่ในระดับปานกลาง โดยมีความรู้เฉลี่ยอยู่ที่ 11.35 หรือ 11 คะแนน และมีทัศนคติต่อธุรกิจจัดงานศพครบวงจรอยู่ในระดับเห็นด้วย หรือเป็นทัศนคติเชิงบวก ซึ่งมีแนวโน้มพฤติกรรมการใช้บริการธุรกิจจัดงานศพครบวงจรอยู่ในระดับตั้งใจมาก จากการทดสอบสมมติฐานพบว่า การเปิดรับข่าวสารจากสื่อที่มีผู้ตอบมากที่สุด (สื่อบุคคล) ความถี่ (ครั้งต่อปี) มีความสัมพันธ์กับทัศนคติโดยรวมที่มีต่อธุรกิจจัดงานศพครบวงจร ความรู้โดยรวมเกี่ยวกับธุรกิจจัดงานศพครบวงจร มีความสัมพันธ์กับทัศนคติโดยรวมต่อธุรกิจจัดงานศพครบวงจร และพบว่าทัศนคติโดยรวมของธุรกิจจัดงานศพครบวงจร มีความสัมพันธ์กับแนวโน้มพฤติกรรมในการใช้บริการธุรกิจจัดงานศพครบวงจร โดยพบว่า จากสมการณ์พยากรณ์แนวโน้มพฤติกรรมการใช้บริการธุรกิจจัดงานศพครบวงจร ตัวแปรต้นที่สามารถนำมาทำนาย มี 3 ตัว คือ ทัศนคติโดยรวม ความถี่การเปิดรับข่าวสาร และความรู้โดยรวม ซึ่งสามารถอธิบายตัวแปรตามคือแนวโน้มพฤติกรรมการใช้บริการธุรกิจจัดงานศพครบวงจรได้เพียงร้อยละ 19.1 ซึ่งอธิบายได้ค่อนข้างน้อยคำสำคัญ: การเปิดรับ, ความรู้, ทัศนคติ, แนวโน้มการใช้บริการ
DOI: 10.14457/tu.the.2016.1635
title: การเปิดรับและความพึงพอใจต่อสื่อประชาสัมพันธ์บริการของหอสมุดแห่งมหาวิทยาลัยธรรมศาสตร์

description: การวิจัยเรื่อง “การเปิดรับและความพึงพอใจต่อสื่อประชาสัมพันธ์บริการของหอสมุดแห่งมหาวิทยาลัยธรรมศาสตร์” มีวัตถุประสงค์เพื่อศึกษาความสัมพันธ์ระหว่างลักษณะทางประชากรของนักศึกษามหาวิทยาลัยธรรมศาสตร์กับการเปิดรับสื่อประชาสัมพันธ์บริการ และความพึงพอใจต่อสื่อประชาสัมพันธ์บริการของหอสมุดแห่งมหาวิทยาลัยธรรมศาสตร์ เป็นการวิจัยเชิงปริมาณ (Quantitative Research) ในรูปแบบของการวิจัยเชิงสำรวจ (Survey Research) โดยมีศึกษากลุ่มตัวอย่างนักศึกษาของมหาวิทยาลัย ธรรมศาสตร์ ท่าพระจันทร์ จำนวน 300 คน ผลการวิจัย พบว่า นักศึกษาที่มีเพศและระดับการศึกษาแตกต่างกันจะมีการเปิดรับสื่อประชาสัมพันธ์บริการฯ ไม่แตกต่างกัน แต่นักศึกษาที่มีคณะที่สังกัดแตกต่างกันจะมีการเปิดรับสื่อบุคคลที่แตกต่างกัน และนักศึกษาที่มีเพศแตกต่างกันจะมีความพึงพอใจต่อสื่อประชาสัมพันธ์บริการฯ ไม่แตกต่างกัน แต่นักศึกษาที่มีระดับการศึกษาแตกต่างกันจะมีความพึงพอใจสื่อออนไลน์และสื่อกิจกรรมที่แตกต่างกัน และนักศึกษาที่มีคณะที่สังกัดแตกต่างกัน จะมีความพึงพอใจต่อสื่อบุคคลแตกต่างกัน ทั้งนี้ การเปิดรับสื่อประชาสัมพันธ์บริการฯ มีความสัมพันธ์ทางบวกกับความพึงพอใจต่อสื่อประชาสัมพันธ์บริการฯ โดยนักศึกษาที่มีการเปิดรับสื่อประชาสัมพันธ์บริการฯ ระดับสูง จะมีความพึงพอใจต่อสื่อประชาสัมพันธ์บริการฯ อยู่ในระดับสูง ซึ่งเมื่อพิจารณาค่าความสัมพันธ์ พบว่า การเปิดรับสื่อประชาสัมพันธ์บริการฯ มีความสัมพันธ์ทางบวกกับความพึงพอใจต่อสื่อประชาสัมพันธ์บริการฯ ในสื่อออนไลน์มากที่สุด รองลงมา คือ สื่อบุคคล สื่อโสตทัศน์ สื่อสิ่งพิมพ์ และสื่อกิจกรรม ตามลำดับ
DOI: 10.14457/tu.the.2016.1637
title: กลยุทธ์การสื่อสารการตลาดของธุรกิจที่พักในรูปแบบโฮมสเตย์: กรณีศึกษาบ้านไร่ไออรุณ

description: การศึกษาเรื่อง กลยุทธ์การสื่อสารการตลาดของธุรกิจที่พักในรูปแบบโฮมสเตย์: กรณีศึกษาบ้านไร่ไออรุณ มีวัตถุประสงค์เพื่อศึกษาการสื่อสารการตลาดของธุรกิจโฮมสเตย์ที่ประสบความสำเร็จอย่างบ้านไร่ไออรุณ ซึ่งได้ศึกษาใน 3 ประเด็นดังนี้ การกำหนดส่วนประสมทางการตลาด (Marketing Mix) เครื่องมือสื่อสารทางการตลาด (Marketing Communication Tools)  และขั้นตอนการทำการตลาดด้วยเนื้อหา (Content Marketing)ในการศึกษาครั้งนี้ใช้หลักการวิจัยเชิงคุณภาพ (Qualitative Research) โดยใช้วิธีการเก็บรวบรวมข้อมูลจากการสังเกตโดยการเข้าไปมีส่วนร่วมบางส่วนโดยไม่เปิดเผยสถานะของนักวิจัย และการสัมภาษณ์แบบเจาะลึก (In - Depth Interview) จากผู้บริหาร ผู้ปฏิบัติงาน และผู้บริโภคที่มีส่วนเกี่ยวข้องโดยตรงกับการสื่อสารการตลาด และมีการรวบรวมข้อมูลจากเอกสารข้อมูลต่างๆที่เกี่ยวข้องในการศึกษาโดยผลการศึกษาพบว่าการกำหนดส่วนประสมทางการตลาดของบ้านไร่ไออรุณพบว่า สินค้าและบริการมีเอกลักษณ์โดดเด่นโดยการออกแบบบ้านพักซึ่งเป็นสินค้าหลักให้มีความกลมกลืนกับธรรมชาติแวดล้อมโดยใช้โทนสีและการออกแบบรูปลักษณ์ของบ้านพักให้มีสไตล์ที่แตกต่าง ส่วนสินค้าอื่นๆนั้นก็มีการออกแบบตกแต่งและเพิ่มมูลค่าให้กับสินค้านั้นๆ ส่วนการบริการนั้นทางบ้านไร่ไออรุณให้บริการกับลูกค้าทุกคนเสมือญาติมิตร ด้านราคามีการกำหนดเพื่อใช้กรองลูกค้าทีเข้ามาใช้บริการและมีราคาค่อนข้างสูงกว่าโฮมสเตย์รายอื่นๆ ส่วนด้านช่องทางการขายนั้นสามารถติดต่อได้ช่องทางเดียวจากเบอร์โทรศัพท์มือถือเพื่อพูดคุยทำความเข้าใจก่อนเข้าใช้บริการ และด้านสุดท้ายกิจกรรมการส่งเสริมการตลาดทางบ้านไร่ไออรุณไม่มีการจัดกิจกรรมทางด้านนี้มากนักเนื่องจากสินค้าและบริการมีอย่างจำกัดเครื่องมือการสื่อสารการตลาดที่ทางบ้านไร่ไออรุณได้เลือกใช้เพื่อทำการสื่อสารกับผู้บริโภคนั้นมีด้วยกัน 3 ประเภทซึ่งมีดังนี้ การตลาดผ่านสื่อสังคมออนไลน์ (Social Media Marketing) การประชาสัมพันธ์ (Public Relation) และกิจกรรมการตลาด (Event Marketing) ซึ่งเครื่องมือทั้ง 3 ประเภทที่บ้านไร่ไออรุณเลือกใช้นั้นสามารถเข้าถึงผู้บริโภคได้อย่างหลากหลายและทำให้ผู้บริโภคเกิดความเชื่อมั่นในสินค้าและบริการของทางบ้านไร่ไออรุณ การเลือกเครื่องมือนี้ทำให้เกิดการสื่อสารอย่างมีประสิทธิภาพรวมถึงจำนวนผู้บริโภคที่เพิ่มจำนวนมากขึ้นในการเข้าใช้สินค้าและบริการของทางบ้านไร่ไออรุณกลยุทธ์ขั้นตอนการทำหารตลาดด้วยเนื้อหา โดยองค์ประกอบทั้งหมดทำให้เพจบ้านไร่ไออรุณนั้นประสบความสำเร็จจากการตั้งเป้าหมาย รู้จักกลุ่มเป้าหมาย การวางแผนและผลิตเนื้อหาไปจนกระทั่งการพัฒนาเนื้อหา ซึ่งกระบวนการทั้งหมดนี้ผนวกกับความคิดสร้างสรรค์ในการสื่อสารของผู้ประกอบการทำให้เพจบ้านไร่ไออรุณสามารถเข้าถึงกลุ่มผู้บริโภคได้อย่างง่ายดายโดยใช้เนื้อหาที่ประกอบไปด้วยข้อความ รูปภาพ และภาพเคลื่อนไว ที่ผ่านกระบวนการคิดและสื่อสารออกมาอย่างมีเรื่องราว และสามารถสร้างแนวคิดใหม่ๆให้กับผู้ติดตามได้ โดยไม่เน้นการขายสินค้าและบริการภายในเนื้อหาเลยซึ่งทั้งหมดนี้จึงเป็นสิ่งที่ทำให้ผู้บริโภคเกิดความสนใจและเข้าติดตามเพจของทางบ้านไร่ไออรุณอยู่อย่างสม่ำเสมอ และมีอัตราการเพิ่มจำนวนของผู้ติดตามขึ้นอย่างต่อเนื่อง
DOI: 10.14457/tu.the.2016.1638
title: การจัดการทางการสื่อสารและการสื่อสารการตลาด: กรณีศึกษา บริษัท ไพรซ์ซ่า จำกัด (Priceza)

description: การค้นคว้าอิสระเรื่อง “การจัดการทางการสื่อสารและการสื่อสารการตลาดกรณีศึกษา บริษัท ไพรซ์ซ่า จากัด (Priceza)” เป็นการวิจัยเชิงคุณภาพ (Qualitative Research) โดยใช้การ สัมภาษณ์แบบเจาะลึก (In-Depth Interview) กับผู้บริหารองค์การ เจ้าหน้าที่แผนกการตลาด และ แผนกต่างๆที่มีส่วนเกี่ยวข้องกับการจัดการทางการสื่อสารและการสื่อสารการตลาด นอกจากนั้นแล้ว ยังใช้การสังเกตแบบมีส่วนร่วม (Observation) โดยการเข้าร่วมกิจกรรมที่องค์การจัดขึ้น รวมถึงการ ทดลองเป็นสมาชิกขององค์การไพรซ์ซ่า (Priceza) ทาการสั่งซื้อสินค้าผ่านระบบเทคโนโลยีของ องค์การ ซึ่งมีวัตถุประสงค์ในการศึกษาคือ1. เพื่อศึกษาการจัดการทางการสื่อสารขององค์การธุรกิจไพรซ์ซ่า (Priceza)2. เพื่อศึกษาการสื่อสารการตลาดไปยังผู้บริโภคของธุรกิจไพรซ์ซ่า (Priceza) และ เครื่องมือที่ใช้ในการสื่อสารผลการศึกษาพบว่า การจัดการทางการสื่อสารขององค์การไพรซ์ซ่า (Priceza) มีผล สืบเนื่องจากโครงสร้างองค์การ โดยพบว่าโครงสร้างองค์การแบบร่วมทุนกิจการ (Formal Venture Capital) ที่องค์การใช้ส่งผลต่อกระบวนการจัดการทางการสื่อสารในองค์การ เพราะผู้ลงทุนมีส่วนใน การตัดสินใจและชี้แนะแนวทางในการดาเนินกิจการขององค์การ การจัดการทางการสื่อสารของ องค์การไพรซ์ซ่า (Priceza) อาศัยตัวแปรทั้งหมด 17 ตัวแปร คือ บรรยากาศ ยุทธศาสตร์การจัดการ ปัจจัยในการจัดการ แนววิเคราะห์นโยบายการจัดการ หน้าที่ในการสื่อสาร เกณฑ์การเลือกสื่อ ลักษณะที่ใช้ในการจัดการ กระบวนการบริหาร ระบบการสื่อสาร กิจกรรมการสื่อสาร ระดับการ สื่อสาร การพัฒนาการสื่อสาร เป้าหมายในการสื่อสาร ประโยชน์ที่ได้รับจากการใช้สื่อ ความสาเร็จจากการสื่อสาร ผลกระทบจากการจัดการ และผลกระทบจากการสื่อสาร ซึ่งพบทั้ง 17 ตัวแปรอยู่ใน การทำงานทุกขั้นตอนขององค์การตั้งแต่เริ่มต้นกิจการจนถึงปัจจุบัน แม้ในบางตัวแปรองค์การอาจ ไม่ได้ตระหนักรู้มากเท่าที่ควร การจัดการทางการสื่อสารทั้ง 17 ตัวแปรดังกล่าว มีส่วนช่วยให้การดำเนินงานขององค์การประสบความสาเร็จ คือ พนักงานในองค์การยังมีความพึงพอใจในงานส่งผลให้ การลาออกของพนักงานมีน้อยและทาให้งานมีความต่อเนื่อง ทุกองค์ประกอบขององค์การมีความเป็น หนึ่งเดียวกัน ทั้งรูปแบบงาน พนักงาน และเทคโนโลยีที่เป็นหัวใจสาคัญขององค์การ ส่งผลให้องค์การ เป็นธุรกิจสตาร์ทอัพ (Startup) ที่เป็นที่รู้จักในสังคม มีการเพิ่มขึ้นของผู้ใช้ในทุกๆปี และสามารถขยาย กิจการไปยังประเทศอื่นๆในเอเชียตะวันออกเฉียงใต้ได้อย่างรวดเร็ว ในส่วนการสื่อสารการตลาดพบว่าองค์การมีการใช้การสื่อสารการตลาดโดยมีขั้นตอน เริ่มจากการประเมินตลาด วิเคราะห์และระบุกลุ่มเป้าหมาย เลือกช่องทางในการสื่อสาร กำหนด วัตถุประสงค์ของการสื่อสาร ซึ่งแบ่งเป็น 5 ประการ คือเพื่อสร้างการตระหนักรู้ สร้างความดึงดูดใจ สร้างภาพลักษณ์ที่ดี กระตุ้นให้ผู้ริโภคใช้งาน และแนะนำให้บอกต่อ จากนั้นองค์การจะทำการ ออกแบบข่าวสาร สร้างเนื้อหาข่าวสาร เลือกรูปแบบข่าวสาร กาหนดงบประมาณการดำเนินงาน ประเมินผลงาน และพัฒนาความสัมพันธ์กับผู้มีส่วนได้ส่วนเสีย ซึ่งพบว่าสอดคล้องกับรูปแบบทฤษฎี การตลาด 4.0 เกือบทุกประการ ขาดแต่เพียงการพัฒนาไปสู่การเข้าถึงผู้บริโภคในโลกจริงและโลก เสมือนจริงได้ (Hybrid’s Consumer Journey) ซึ่งถ้าหากองค์การสามารถพัฒนาไปถึงระดับที่ควบ รวมระหว่างโลกจริงและโลกเสมือนจริงได้ ก็จะช่วยให้องค์การสามารถพัฒนาไปอีกระดับ
DOI: 10.14457/tu.the.2016.1640
title: การสื่อสารภายในองค์การเพื่อสร้างแรงงานสัมพันธ์ที่ดีของบริษัท ฮีโน่มอเตอร์ส แมนูแฟคเจอริ่ง (ประเทศไทย) จำกัด

description: การศึกษาหัวข้อ “การสื่อสารภายในองค์การเพื่อสร้างแรงงานสัมพันธ์ที่ดีของบริษัท ฮีโน่มอเตอร์ส แมนูแฟคเจอริ่ง (ประเทศไทย) จำกัด” มีวัตถุประสงค์เพื่อ เพื่อศึกษารูปแบบและกิจกรรมการสื่อสารภายในองค์การเพื่อสร้างแรงงานสัมพันธ์ที่ดี ปัจจัยที่ส่งผลต่อการสื่อสารภายในองค์การเพื่อสร้างแรงงานสัมพันธ์ที่ดีในเชิงบวกและเชิงลบ โดยใช้วิธีการวิจัยเชิงคุณภาพ โดยอาศัยการสัมภาษณ์เจาะลึก ควบคู่กับการสังเกตการณ์แบบไม่มีส่วนร่วมและการค้นคว้าจากหลักฐานเอกสารต่างๆผลการศึกษาพบว่า มีกิจกรรมการสื่อสารที่นำมาใช้มากและโดดเด่นได้แก่ สื่อเพื่อการกดดัน ซึ่งเป็นรูปแบบการสื่อสารจากล่างขึ้นบน ซึ่งในระบบแรงงานสัมพันธ์มุ่งส่งเสริมด้านความสัมพันธ์ที่ดีของคนในองค์การ ให้อยู่ร่วมกันอย่างสงบสุข ดังนั้นนอกเหนือจากการรับฟังนโยบายจากผู้บริหาร ผู้บริหารเองก็ยังให้ความสำคัญกับการรับฟังพนักงานผ่านสื่อเพื่อการกดดันเพื่อก่อให้เกิดการเปลี่ยนแปลงจากล่างขึ้นบน ผ่านการแสดงความคิดเห็น หรือร้องเรียน เพื่อการปรับปรุงแก้ไขการทำงาน และด้วยลักษณะโครงสร้างองค์การที่เป็นโรงงาน ทำให้การสื่อสารมุ่งเน้นการสื่อสารตามลำดับขั้นสายการบังคับบัญชา มีการแบ่งกรอบความรับผิดชอบที่ชัดเจน ตามโครงสร้างขององค์การเป็นตัวกำหนดทิศทางของการสื่อสาร ทั้งนี้เพื่อให้สะดวกต่อการควบคุม สั่งการ ติดตามงาน ในการสื่อสารนโยบายจากประธานบริษัท ซึ่งผู้รับผิดชอบแต่ละแผนกต้องมีการควบคุมสั่งการตามลำดับขั้นไปยังพนักงานในแผนกตน เพื่อให้นโยบายนั้นสามารถดำเนินไปได้บรรลุวัตถุประสงค์ โดยอาศัยกิจกรรมการสื่อสารที่เป็นสื่อพื้นฐานภายใน ประเภทสื่อสนทนา ดังนั้นในการสื่อสารภายในองค์การเพื่อการสร้างแรงงานสัมพันธ์ที่ดี ควรให้ความสำคัญกับการสื่อสารจากล่างขึ้นบนอย่างแท้จริง มีช่องทางที่ชัดเจนและนำผลไปพัฒนาให้เกิดเป็นรูปธรรมและควรเข้าใจถึงสายการบังคับบัญชาและบทบาทหน้าที่ของกันและกัน นอกจากนี้ในผลการศึกษาพบว่าปัจจัยเชิงบวกที่ช่วยสร้างแรงงานสัมพันธ์ที่ดี ได้แก่ปัจจัยการมีส่วนร่วมของผู้รับสาร โดยเปิดโอกาสให้สหภาพแรงงานมีบทบาทในการร่วมสร้างสรรค์กิจกรรมกับบริษัทในทุกกิจกรรม ผ่านการประชุมขอข้อเสนอแนะ ข้อคิดเห็น รวมไปถึงบทบาทผู้นำในพิธีเปิดจนกระทั้งเสร็จสิ้นกิจกรรม นอกจากนี้ยังเปิดโอกาสให้มีการสื่อสารผ่านตัวแทนของแผนกตามหลักประชาธิปไตย ซึ่งอาศัยตัวแทนนั้นในการลงมติออกเสียงเพื่อสร้างสรรค์กิจกรรมต่างๆ ของบริษัท และในทางกลับกันปัจจัยเชิงลบที่เป็นอุปสรรคต่อการสร้างแรงงานสัมพันธ์ที่ดีได้แก่การบิดเบือนสารเนื่องจากทำให้ผู้ส่งสารเสียเวลาในการอธิบายสารนั้นซ้ำอีกครั้ง และเสี่ยงต่อการแพร่กระจายสารที่มีความเข้าใจผิดนั้นต่อไป อาจเกิดจากความไม่เข้าใจในสาร หรือตั้งใจบิดเบือนสารนั้นก็ตาม ทำให้เกิดความสับสน ทั้งนี้องค์การก็มีแนวทางในการขจัดปัจจัยที่เป็นอุปสรรคทางการสื่อสาร ซึ่งสมควรถูกรับการแก้ไขและป้องกันเพื่อให้องค์การสามารถดำเนินกิจกรรมการสื่อสารได้อย่างมีประสิทธิภาพมากที่สุดและประสบความสำเร็จ
DOI: 10.14457/tu.the.2016.1641
title: พฤติกรรมการเปิดรับสื่อและทัศนคติต่อศูนย์เรียนรู้สุขภาวะของประชาชนในเขตกรุงเทพมหานคร

description: การศึกษาวิจัยเรื่อง “พฤติกรรมการเปิดรับสื่อและทัศนคติต่อศูนย์เรียนรู้สุขภาวะของประชาชนในเขตกรุงเทพมหานคร” เป็นการศึกษาวิจัยเชิงปริมาณ (Quantitative Research) ในรูปแบบการวิจัยเชิงสำรวจ (Survey Research) ด้วยการใช้แบบสอบถาม (Questionnaire) เป็นเครื่องมือในการเก็บรวบรวมข้อมูล โดยเก็บข้อมูลจากกลุ่มตัวอย่างที่อาศัยอยู่ในเขตกรุงเทพมหานคร ที่รู้จักและเคยเข้าใช้บริการศูนย์เรียนรู้สุขภาวะ ในช่วงเดือนมิถุนายน – กรกฎาคม 2560 จำนวน 300 คนผลการศึกษา พบว่า กลุ่มตัวอย่างส่วนใหญ่เป็นเพศหญิง มีอายุระหว่าง 35-44 ปี มีระดับการศึกษาสูงสุดในระดับชั้นปริญญาตรี และส่วนใหญ่ประกอบอาชีพเป็นพนักงานบริษัท มีรายได้เฉลี่ยต่อเดือนมากกว่า 25,000 บาทขึ้นไป และอาศัยอยู่ในเขตชั้นในของกรุงเทพมหานคร กลุ่มตัวอย่างส่วนใหญ่มีจำนวนครั้งในการใช้บริการศูนย์เรียนรู้สุขภาวะ 1 ครั้ง/ปี และเลือกเข้าใช้บริการของศูนย์เรียนรู้สุขภาวะในส่วนของกิจกรรมต่างๆ ของศูนย์เรียนรู้สุขภาวะ มากที่สุด โดยมีพฤติกรรมในการเปิดรับสื่อ (ความถี่/เดือน) ของศูนย์เรียนรู้สุขภาวะ ประเภทสื่อออฟไลน์ พบว่า กลุ่มตัวอย่างส่วนใหญ่มีการเปิดรับ ใบปลิว/แผ่นพับ มากที่สุด และส่วนของประเภทสื่อออนไลน์ พบว่า กลุ่มตัวอย่างส่วนใหญ่มีการเปิดรับ เว็บไซต์ ศูนย์เรียนรู้สุขภาวะ สสส. มากที่สุด ในด้านเนื้อหาที่สนใจในการเปิดรับสื่อของศูนย์เรียนรู้สุขภาวะ พบว่า กลุ่มตัวอย่างส่วนใหญ่มีความสนใจเนื้อหาในการเปิดรับสื่อของศูนย์เรียนรู้สุขภาวะ ด้านกายมากที่สุด และส่วนของทัศนคติที่มีต่อศูนย์เรียนรู้สุขภาวะ ในด้านการให้บริการ พบว่ากลุ่มตัวอย่างส่วนใหญ่มีทัศนคติเชิงบวกอยู่ในเกณฑ์ระดับที่ดีมาก (ค่าเฉลี่ย 4.27) ด้านความรู้สึกหลังการเยี่ยมชมหรือเข้าใช้บริการศูนย์เรียนรู้สุขภาวะ พบว่า กลุ่มตัวอย่างมีทัศนคติเชิงบวกอยู่ในเกณฑ์ระดับที่ดีมาก (ค่าเฉลี่ย 4.34) และในภาพรวมของทัศนคติทั้งหมด พบว่า กลุ่มตัวอย่างมีทัศนคติเชิงบวกอยู่ในเกณฑ์ระดับที่ดีมาก (ค่าเฉลี่ย 4.29)ผลการทดสอบสมมติฐานการวิจัย พบว่า เพศและระดับการศึกษาที่แตกต่างกันจะมีพฤติกรรมการเปิดรับสื่อประเภทออฟไลน์ของศูนย์เรียนรู้สุขภาวะไม่แตกต่างกัน ในขณะที่อายุ อาชีพและรายได้เฉลี่ยต่อเดือนที่แตกต่างกันจะมีพฤติกรรมการเปิดรับสื่อประเภทออฟไลน์ของศูนย์เรียนรู้สุขภาวะแตกต่างกัน และพบว่า เพศ อายุ ระดับการศึกษา อาชีพ และรายได้เฉลี่ยต่อเดือนที่แตกต่างกันจะมีพฤติกรรมการเปิดรับสื่อประเภทออนไลน์ของศูนย์เรียนรู้สุขภาวะไม่แตกต่างกัน และพบว่า จำนวนครั้งในการเข้าใช้บริการ (ครั้ง/ปี) ไม่มีความสัมพันธ์กับทัศนคติต่อศูนย์เรียนรู้สุขภาวะ และพฤติกรรมการเปิดรับสื่อ(ความถี่ ครั้ง/เดือน) ประเภทสื่อออฟไลน์และสื่อออนไลน์ไม่มีความสัมพันธ์กับทัศนคติต่อศูนย์เรียนรู้สุขภาวะ
DOI: 10.14457/tu.the.2016.1642
title: การเปิดรับข่าวสารจากสื่อ ความรู้ ทัศนคติ และแนวโน้มในการมีส่วนร่วมกับกิจการเพื่อสังคมของพนักงานบริษัท ปตท. จำกัด (มหาชน)

description: การวิจัยในครั้งนี้มีวัตถุประสงค์เพื่อศึกษาการเปิดรับข้อมูลข่าวสารจากสื่อ ความรู้ ทัศนคติ และแนวโน้มการมีส่วนร่วมกับกิจการเพื่อสังคม นอกจากนี้ยังศึกษาถึงความสัมพันธ์ระหว่างการเปิดรับข่าวสารจากสื่อเกี่ยวกับกิจการเพื่อสังคมกับความรู้เกี่ยวกับกิจการเพื่อสังคมของพนักงานบริษัทปตท. ศึกษาความสัมพันธ์ระหว่างความรู้เกี่ยวกับกิจการเพื่อสังคมกับทัศนคติเกี่ยวกับกิจการเพื่อสังคมของพนักงานบริษัทปตท.  และศึกษาความสัมพันธ์ระหว่างทัศนคติเกี่ยวกับกิจการเพื่อสังคมกับแนวโน้มในการมีส่วนร่วมกับกิจการเพื่อสังคม งานวิจัยชิ้นนี้เป็นวิจัยเชิงปริมาณ (Quantitative Research) ในรูปแบบของวิจัยเชิงสำรวจ โดยกลุ่มตัวอย่างที่ศึกษาคือ พนักงานบริษัท ปตท. จำกัด (มหาชน) จำนวน 260 คนผลการวิจัยพบว่า กลุ่มตัวอย่างส่วนใหญ่เป็นเพศหญิง อยู่ในช่วงอายุ 36 ปีขึ้นไป มีการศึกษาอยู่ในระดับปริญญาโท สังกัดสำนักงานใหญ่ มีอายุงานไม่เกิน 5 ปี และเป็นพนักงานระดับปฏิบัติการ ด้านการเปิดรับข่าวสารจากสื่อภายนอกองค์การเกี่ยวกับกิจการเพื่อสังคมของพนักงานบริษัทปตท. พบว่า กลุ่มตัวอย่างมีการเปิดรับข่าวสารจากสื่อภายนอกองค์การผ่านสื่อโทรทัศน์มากที่สุด มีการเปิดรับระดับปานกลาง ด้านการเปิดรับข่าวสารจากสื่อภายในองค์การเกี่ยวกับกิจการเพื่อสังคมของพนักงานบริษัทปตท. พบว่า กลุ่มตัวอย่างมีการเปิดรับข่าวสารจากสื่อภายในองค์การผ่านอีเมลภายในองค์การมากที่สุด มีการเปิดรับระดับมาก ด้านความรู้เกี่ยวกับกิจการเพื่อสังคมของพนักงานบริษัทปตท. พบว่า กลุ่มตัวอย่างมีความรู้เกี่ยวกับกิจการเพื่อสังคมอยู่ในระดับปานกลาง  ด้านทัศนคติเกี่ยวกับกิจการเพื่อสังคมของพนักงานบริษัทปตท. พบว่า กลุ่มตัวอย่างมีทัศนคติเกี่ยวกับกิจการเพื่อสังคมอยู่ในระดับดี ด้านแนวโน้มในการมีส่วนร่วมกับกิจการเพื่อสังคมของพนักงานบริษัทปตท. พบว่า กลุ่มตัวอย่างมีแนวโน้มในการมีส่วนร่วมกับกิจการเพื่อสังคมอยู่ในระดับมากผลการทดสอบสมมติฐานการวิจัย สรุปได้ว่า ด้านการเปิดรับข่าวสารจากสื่อเกี่ยวกับกิจการเพื่อสังคมไม่มีความสัมพันธ์กับความรู้เกี่ยวกับกิจการเพื่อสังคมของพนักงานบริษัทปตท. เนื่องจากอยู่ในช่วงระยะเริ่มต้นของโครงการ และสื่อที่ใช้อาจไม่ได้มีการเผยแพร่ข้อมูลข่าวสารเกี่ยวกับกิจการเพื่อสังคมในระดับที่มากพอ สำหรับด้านความรู้เกี่ยวกับกิจการเพื่อสังคมของพนักงานบริษัทปตท. มีความสัมพันธ์กับทัศนคติเกี่ยวกับกิจการเพื่อสังคมของพนักงานบริษัทปตท. โดยตัวแปรมีความสัมพันธ์ไปในทิศทางเดียวกัน คือพนักงานบริษัทปตท. มีความรู้เกี่ยวกับกิจการเพื่อสังคมสูงมากเท่าไหร่ ก็จะมีทัศนคติเกี่ยวกับกิจการเพื่อสังคมที่ดีตามไปด้วย และสำหรับด้านทัศนคติเกี่ยวกับกิจการเพื่อสังคมของพนักงานบริษัทปตท.มีความสัมพันธ์กับแนวโน้มในการมีส่วนร่วมกับกิจการเพื่อสังคม โดยตัวแปรมีความสัมพันธ์ไปในทิศทางเดียวกัน คือ พนักงานบริษัทปตท. มีทัศนคติเกี่ยวกับกิจการเพื่อสังคมดีมากเท่าไหร่ ก็จะมีแนวโน้มในการส่วนร่วมที่มากตามไปด้วย ทั้งนี้ขนาดความสัมพันธ์ดังกล่าวอยู่ในระดับสูง